Гэты модны шляхцюк далучыўся да нас, а потым праз гадзінку ці болей і кажа: “Хадзем са мной, я вам такое пакажу!..” Мы і пайшлі. Выйшлі праз чорны ход і адразу апынуліся ў нейкім інстытуце, у якім усе абмяркоўвалі нейкі “свінтус грандыёзус”. Да нас пыдышлі супрацоўнікі, якія падрыхтавалі кожнаму індывідуальны маршрут экскурсіі. Асабіста мяне прывялі ў вялізны пакой, дзе стаялі “Мудрамер 1.0” і “Брама неўміручасці 1.1”. Правялі інструктаж. Аказалася, што гэтымі прыборамі можна карыстацца, калі адкажаш на пытанне: “Хто смяецца апошнім?” Я доўга-доўга думаў над гэтым пытанннем і заснуў… Ды адразу прачнуўся з Вашым падручнікам у руках, каб хутчэй бегчы на іспыт. Так і было…”